ai4bharat/Pralekha huggingface dataset:
వ్యవసాయ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో ఎంఎస్పీ కార్యకలాపాలు
ప్రస్తుత 2020-21 ఖరీఫ్ మార్కెటింగ్ సీజన్లో, 2020-21 ఖరీఫ్ పంట ఉత్పత్తుల సేకరణను కేంద్ర ప్రభుత్వం దేశవ్యాప్తంగా కొనసాగిస్తోంది. ప్రస్తుతమున్న కనీస మద్దతు ధర  పథకాల ప్రకారం కనీస మద్దతు ధరల వద్ద రైతుల నుంచి పంటలు కొనుగోలు చేస్తోంది.
ఈ ఖరీఫ్ సీజన్ వరి ధాన్యం సేకరణ సాఫీగా కొనసాగుతోంది. పంజాబ్, హరియాణా, ఉత్తరప్రదేశ్, తెలంగాణ, ఉత్తరాఖండ్, తమిళనాడు, ఛండీఘర్, జమ్ము&కశ్మీర్, కేరళ, గుజరాత్, ఆంధ్రప్రదేశ్, ఛత్తీస్గఢ్, ఒడిశా, మధ్యప్రదేశ్, మహారాష్ట్ర, బిహార్, ఝార్ఖండ్, అసోం, కర్ణాటక, పశ్చిమ బంగాల్లో 16.01.2021 నాటికి, 564.17 లక్షల మెట్రిక్ టన్నుల ధాన్యాన్ని కేంద్రం కొనుగోలు చేసింది. గతేడాది ఇదే సమయానికి సేకరించిన 450.42 ల.మె.ట. కంటే ఇది 25.25 శాతం అధికం. ప్రస్తుత 564.17 ల.మె.ట. సేకరణలో, ఒక్క పంజాబ్ నుంచే 202.77 ల.మె.ట. ధాన్యం గోదాములకు చేరింది. దేశవ్యాప్త సేకరణలో ఇది 35.94 శాతం.
కనీస మద్దతు ధర వద్ద, రూ.1,06,516.31 కోట్ల విలువైన వరి ధాన్యం సేకరణ ద్వారా దాదాపు 79.24 లక్షల రైతులకు ఇప్పటికే లబ్ధి చేకూరింది.
రాష్ట్రాల నుంచి వచ్చిన ప్రతిపాదనల మేరకు; ధర మద్దతు పథకం  ప్రకారం, ప్రస్తుత సీజన్లో 51.66 ల.మె.ట. పప్పుధాన్యాలు, నూనె గింజల సేకరణకు తమిళనాడు, కర్ణాటక, మహారాష్ట్ర, తెలంగాణ, గుజరాత్, హరియాణా, ఉత్తరప్రదేశ్, ఒడిశా, రాజస్థాన్, ఆంధ్రప్రదేశ్కు అనుమతి లభించింది. ఆంధ్రప్రదేశ్, కర్ణాటక, తమిళనాడు, కేరళలో మొత్తం 1.23 ల.మె.ట. ఎండు కొబ్బరి సేకరణకు కేంద్రం అనుమతినిచ్చింది. 2020-21 రబీ మార్కెటింగ్ సీజన్లో, 2.50 ల.మె.ట. పప్పుధాన్యాలు, నూనెగింజల కొనుగోలుకు గుజరాత్, తమిళనాడు రాష్ట్రాలకు అనుమతి ఇచ్చారు. మిగిలిన రాష్ట్రాలు/యూటీల నుంచి వచ్చిన విజ్ఞప్తుల మేరకు, పీఎస్ఎస్ ప్రకారం, ఎఫ్ఏక్యూ రకాల పప్పుధాన్యాలు, నూనెగింజలు, ఎండుకొబ్బరి సేకరణకు అనుమతి లభిస్తుంది. ఒకవేళ కనీస మద్దతు ధర కంటే మార్కెట్ రేటు తక్కువగా ఉంటే, నమోదిత రైతుల నుంచి 2020-21 ఎంఎస్పీ ప్రకారం, రాష్ట్ర ప్రతిపాదిత సేకరణ కేంద్రాల ద్వారా కేంద్ర నోడల్ ఏజెన్సీలు నేరుగా పంటలను సేకరిస్తాయి.
16.01.2021 వరకు; 1,59,072 మంది తమిళనాడు, మహారాష్ట్ర, గుజరాత్, హరియాణా, రాజస్థాన్ రైతులకు ప్రయోజనం కలిగిస్తూ, రూ.1,613.88 కోట్ల కనీస మద్దతు ధరతో, 2,96,892 మె.ట. పెసలు, మినుములు, వేరుశనగ, సోయాబీన్ను నోడల్ ఏజెన్సీల ద్వారా కేంద్రం సేకరించింది.
అదేవిధంగా, 5,089 మె.ట. ఎండు కొబ్బరిని రూ.52.4 కోట్ల కనీస మద్దతు ధరతో కొనుగోలు చేసింది. దీనివల్ల, 16.01.2021 వరకు తమిళనాడు, కర్ణాటకలోని 3,961 మంది రైతులకు ప్రయోజనం చేకూరింది. గతేడాది ఇదే సమయానికి ఈ సేకరణ 293.34 మె.ట.గా ఉంది. ప్రధాన సేకరణ రాష్ట్రాల్లో ఎండుకొబ్బరి, మినుముల మార్కెట్ రేట్లు ఎంఎస్పీ కంటే ఎక్కువగా ఉన్నాయి. పప్పుధాన్యాలు, నూనెగింజలకు సంబంధించి, పంటల రాక పరిస్థితులను బట్టి ఆయా రాష్ట్రాల్లో సేకరణల ఏర్పాట్లు జరుగుతున్నాయి.
పంజాబ్, హరియాణా, రాజస్థాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటకలో గింజ పత్తి  సేకరణ కూడా సాఫీగా సాగుతోంది. 16.01.2021 వరకు, 17,27,565 మంది రైతుల నుంచి 848,0,298 బేళ్ల పత్తిని 'కాటన్ కార్పొరేషన్ ఆఫ్ ఇండియా' సేకరించింది. కనీస మద్దతు ధరగా రూ.24,802.87 కోట్ల రూపాయలు చెల్లించింది.
వ్యవసాయ మంత్రిత్వ శాఖ
ప్రజలలో ఆత్మవిశ్వాసం కల్పించి స్థానికులకు ప్రాధాన్యత ఇవ్వాలన్న ప్రధాని పిలుపు మేరకు కివీ పళ్లకు విలువ ఆధారిత మార్కెట్ కల్పనపై సమావేశాన్ని నిర్వహించిన వ్యవసాయ శాఖ
సాగు నుంచి మార్కెట్ చేరే వరకు కివీ పళ్లకు విలువ ఆధారిత సౌకర్యాలను కల్పించే అంశంపై నాగాలాండ్ సెంట్రల్ ఇన్స్టిట్యూట్ అఫ్ హార్టీకల్చుర్ తో కలసి వ్యవసాయ మంత్రిత్వ శాఖ సమావేశాన్ని నిర్వహించింది. వాణిజ్యపరంగా కివీ పళ్లకు ఉన్న గిరాకీని గుర్తించి ఏర్పాటుచేసిన ఈ సమావేశానికి కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమార్ అధ్యక్షత వహించారు. వ్యవసాయశాఖ సహాయ మంత్రి శ్రీ పరుషోత్తం రూపాలా, శాఖ కార్యదర్శి, నాగాలాండ్ వ్యవసాయ శాఖ అధికారులు ఈ సమావేశానికి హాజరయ్యారు.
భౌగోళిక పరిస్థితుల వల్ల అన్ని రంగాలతో పాటు వ్యవసాయ రంగంలో కూడా వెనుకబడి ఉన్న నాగాలాండ్ అభివృద్ధి పథంలో నడిచేలా చూడడానికి కేంద్రం చర్యలను తీసుకొంటున్నదని శ్రీ నరేంద్ర తోమార్ తెలిపారు. ఈశాన్య భారతదేశంలో నాగాలాండ్ తో పాటూ అన్ని రాష్ట్రాలు అభివృద్ధి సాధించడానికి ప్రధానమంత్రి శ్రీ నరేంద్రమోడీ సూచించిన విధంగా ఒక స్పష్టమైన దీర్ఘకాలిక పథకాన్ని భవిషత్ పై దృష్టి సారించి అమలు చేయవలసి ఉంటుందని మంత్రి స్పష్టం చేశారు.
హిమాలయ ప్రాంత ఉష్ణోగ్రత కివీ సాగుకు అనుకూలంగా ఉంటుందని పేర్కొన్న మంత్రి ఎక్కువ దిగుబడి ఇచ్చే కివీ రకాలను పండించాలని అన్నారు. పరిశోధన, అభివృద్ధి కార్యక్రమాలను అమలు చేసి కివీ సాగును కేవలం హిమాలయ ప్రాంతానికే మాత్రమే పరిమితం చేయకుండా హిమాచల్ ప్రదేశ్, సిక్కిం, నాగాలాండ్, మేఘాలయ, అరుణాచల్ ప్రదేశ్ మరియు నీలగిరి కొండ ప్రాంతాల వరకు విస్తరించడం జరిగిందని మంత్రి తెలిపారు. అరుణాచల్ ప్రదేశ్, నాగాలాండ్, మిజోరాం,హిమాచల్ ప్రదేశాలలో దాదాపు 4000 హెక్టార్ల భూమిలో 13,000 మెట్రిక్ టన్నుల కివీ భారతదేశంలో ఉత్పత్తి అవుతున్నదని మంత్రి తెలిపారు. దేశ అవసరాల కోసం న్యూజిలాండ్, ఇటలీ, చిలీ దేశాల నుంచి 4,000 టన్నుల కివిని దిగుమతి చేసుకుంటున్నామని మంత్రి తెలిపారు. ప్రజలు ధైర్యంగా నివసించాలంటూ ప్రధానమంత్రి శ్రీ నరేంద్రమోడీ ఇచ్చిన 'ఆత్మనిర్బర్' పిలుపును విజయవంతం చేయడానికి కివీ రైతులకు వ్యవసాయశాఖ అవసరమైన సహాయసహకారాలను అందిస్తున్నది మంత్రి చెప్పారు. దీనివల్ల స్వశక్తి కలుగుతుందని దీనితో దిగుమతులు కూడా తగ్గి స్వదేశీ కివీ పళ్లకు గిరాకి పెరుగుతుందని మంత్రి పేర్కొన్నారు. అధికారం చేపట్టిన నాటి నుంచి నరేంద్రమోడీ వ్యవసాయం దాని అనుబంధ రంగాలకు ప్రాధాన్యత ఇస్తున్నారని తెలిపిన మంత్రి ఈ ఫలితాలు దేశ ప్రజలందరికి ప్రయోజనం కలిగిస్తాయని అన్నారు. రైతులకు శ్రమకు తగిన ప్రతిఫలం లభించేలా చూడడానికి చర్యలు అమలవుతున్నాయని మంత్రి అన్నారు. నాగాలాండ్ వ్యవసాయ రంగంలో నూతన శకం ప్రారంభం అవుతుందని, కివీ రైతులు దీనిలో కీలక పాత్ర పోషిస్తారని మంత్రి అన్నారు. ప్రభుత్వ చర్యల వల్ల దిగుబడి పెరిగి రైతులకు ప్రయోజనం కలుగుతుందని అన్నారు.
సరైన ప్రణాళిక లేకపోవడం , ముడి వస్తువుల కొరత, మార్కెటింగ్, రవాణా సదుపాయాల కొరత లాంటి సమస్యలతో ఈశాన్య ప్రాంత రైతులు సమస్యలను ఎదుర్కొంటున్నారని తోమార్ అన్నారు.సమస్యల పరిష్కారానికి రాష్ట్రాల ప్రభుత్వాలు, ఉద్యానవన సంస్థతో కలసి కేంద్రం పనిచేస్తుందని హామీ ఇచ్చిన మంత్రి త్వరలో వీటిని పరిష్కరించి రైతులను అదుకొంటామని అన్నారు. రైతులు పండిస్తున్న పంటలకు సరైన మార్కెట్ లభించేలా చూస్తామని హామీ ఇచ్చిన మంత్రి రైతులు దిగుబడిని ఎక్కువ చేయడానికి కృషి చేయాలని, ఈ విషయంలో వారికి ప్రభుత్వం అండగా ఉంటుందని అన్నారు. నాగాలాండ్ భారతదేశ 'కివీ రాష్ట్రం'గా గుర్తింపు పొందడానికి ప్రతి ఒక్కరూ కృషి చేయాలని మంత్రి పిలుపు ఇచ్చారు.
రైల్వే మంత్రిత్వ శాఖ
ఇండియన్ రైల్వేస్భారత ఆహార భద్రతా ప్రమాణాల అథారిటీ ద్వారా చండీగఢ్ రైల్వేస్టేషన్కు 5స్టార్ ‘ఈట్ రైట్ స్టేషన్’ సర్టిఫికెట్ ప్రదానం చేసింది.
ప్రయాణీకులకు సురక్షితమైన మరియు ఆరోగ్యకరమైన ఆహారాన్ని అందించడంలో ప్రమాణాలను పాటించిన రైల్వే స్టేషన్లకు ఎఫ్ఎస్ఎస్ఏఐ ద్వారా 'ఈట్ రైట్ స్టేషన్' సర్టిఫికేషన్ ప్రదానం చేయబడుతుంది.
భారతదేశంలో ఈ సర్టిఫికేషన్ పొందిన ఐదవ రైల్వేస్టేషన్గా చండీగఢ్ రైల్వేస్టేషన్ నిలిచింది.
భారతీయ రైల్వే చండీగఢ్ రైల్వే స్టేషన్ ప్రయాణికులకు అత్యుత్తమ నాణ్యత, పుష్టికరమైన ఆహారాన్ని అందించినందుకు 5-స్టార్ 'ఈట్ రైట్ స్టేషన్' సర్టిఫికేషన్ను ప్రదానం చేసింది. ఈ ధ్రువీకరణ ప్రామాణిక ఆహార నిల్వ మరియు పరిశుభ్రత పద్ధతులకు కట్టుబడిన రైల్వే స్టేషన్లకు ఎఫ్ఎస్ఎస్ఏఐ ద్వారా మంజూరు చేయబడింది. ప్రయాణికులకు సురక్షితమైన మరియు ఆరోగ్యకరమైన ఆహారాన్ని అందించడంలో ఉన్నత ప్రమాణాలు పాటించిన రైల్వే స్టేషన్లకు ఎఫ్ఎస్ఎస్ఏఐ ద్వారా 'ఈట్ రైట్ స్టేషన్' సర్టిఫికేషన్ ప్రదానం చేయబడుతుంది. 1 నుండి 5 రేటింగ్లతో ఎఫ్ఎస్ఎస్ఏఐ ఎంపానెల్డ్ థర్డ్-పార్టీ ఆడిట్ ఏజెన్సీ ముగిసిన తర్వాత స్టేషన్కు సర్టిఫికేట్ అందించబడుతుంది. ప్రయాణికులకు సురక్షితమైన మరియు పరిశుభ్రమైన ఆహారం అందుబాటులో ఉండేలా స్టేషన్లలో చేపట్టే ఆదర్శప్రాయమైన ప్రయత్నాలను ఈ 5స్టార్ రేటింగ్ సూచిస్తుంది.
'ఈట్ రైట్ ఇండియా' ఉద్యమంలో భాగంగా- భారతీయులందరికీ సురక్షితమైన, ఆరోగ్యకరమైన మరియు పరిశుభ్రమైన ఆహారాన్ని అందించడానికి, దేశ ఆహార వ్యవస్థను మార్చడానికి ఎఫ్ఎస్ఎస్ఏఐ చేస్తున్న ప్రయత్నాల్లో
భాగమే ఈ ధ్రువీకరణ. ఈట్ రైట్ ఇండియా అనేది నియంత్రణ, సామర్థ్యాల పెంపు, సహకార మరియు సాధికారత విధానాల న్యాయపరమైన కలబోత. ఇది మా ఆహారం ప్రజలకు, పర్యావరణానికి సరిపోయేలా ఉంటుందని సూచిస్తుంది.
భారతదేశంలో ఈ గుర్తింపు పొందిన ఐదవ స్టేషన్ చండీగఢ్ రైల్వే స్టేషన్. ఈ సర్టిఫికేషన్ ఉన్న ఇతర రైల్వే స్టేషన్లలో ఆనంద్ విహార్ టెర్మినల్ రైల్వే స్టేషన్ , ఛత్రపతి శివాజీ టెర్మినస్; , ముంబై సెంట్రల్ రైల్వే స్టేషన్;  మరియు వడోదర రైల్వే స్టేషన్ ఉన్నాయి.
వినియోగదారులకు సురక్షితమైన, ఇబ్బందులు లేని ప్రయాణ అనుభవాన్ని పెంపొందించేలా మార్చడానికి భారతీయ రైల్వేస్టేషన్ల అభివృద్ధి కార్పొరేషన్ లిమిటెడ్  కి ఐదు రైల్వే స్టేషన్లలో సదుపాయాలను కల్పించాలని ఆదేశించబడింది. - ప్రయాణికులకు సురక్షిత, ఇబ్బందులు లేని ప్రయాణ అనుభవాన్ని కల్పించడానికి భారతదేశంలో రైల్వే స్టేషన్ల అభివృద్ధి, పునరాభివృద్ధి, ఆపరేషన్ మరియు నిర్వహణకు అనుగుణమైన ప్రమాణాలను నిర్దేశించడానికి ఐఆర్ఎస్డీసీ ఏర్పాటుచేయబడింది.
ఐఆర్ఎస్డీసీ సదుపాయాల కల్పన, నిర్వహణలో భాగంగా రైల్వే స్టేషన్లలో 'వాటర్ ఫ్రమ్ ఎయిర్' అంటే.. వాటర్ వెండింగ్ మెషిన్, ఫిట్ ఇండియా స్క్వాట్ కియోస్క్, అత్యధిక రేటింగ్ కలిగిన ఈట్ రైట్ స్టేషన్, డిజిటల్ లాకర్, జనరిక్ మెడిసిన్ షాప్, మొబైల్ ఛార్జింగ్ కియోస్క్, రిటైల్ స్టోర్, ఫుడ్ ట్రక్తో సహా అనేక సదుపాయాలను మొదటిసారిగా కల్పించింది.
త్వరలో మరో 90 రైల్వే స్టేషన్లలో ఐఆర్ఎస్డీసీ ఈ సదుపాయాల కల్పన, నిర్వహణను దశలవారీగా చేపట్టనుంది.
మంత్రిమండలి
కొచ్చి మెయిన్లాండ్, లక్షద్వీప్ దీవుల  మధ్య జలాంతర్గామి ఆప్టికల్ ఫైబర్ కేబుల్ కనెక్టివిటీని అందించడానికి క్యాబినెట్ ఆమోదం
ప్రధాన మంత్రి శ్రీ నరేంద్ర మోడీ అధ్యక్షతన సమావేశమైన కేంద్ర కేబినెట్ కొచ్చి మెయిన్లాండ్ మరియు లక్షద్వీప్ దీవుల మధ్య జలాంతర్గామి ఆప్టికల్ ఫైబర్ కేబుల్ కనెక్టివిటీని అందించడానికి సంబంధించిన కేఎల్ఐ ప్రాజెక్ట్కు అనుమతినిచ్చింది. కొచ్చి మరియు లక్షద్వీప్ యొక్క 11 ద్వీపాల మధ్య పూర్తిస్థాయి జలాంతర్గామి ఆప్టికల్ ఫైబర్ కేబుల్  ద్వారా ప్రత్యక్ష కమ్యూనికేషన్ లింక్ను అందించేందుకు ఈ ప్రాజెక్ట్ సంకల్పించింది. కవరత్తి, కల్పేని, అగతి, యామిని, ఆండ్రొత్, మినికాయ్, బంగారం, బిట్రా, చెట్లట్, కిళతాం & కద్మత్ల మధ్య కమ్యూనికేషన్ లింక్నకు ఇది దోహదం చేస్తుంది.
ఆర్థిక అవరోధాలు:
అమలు అంచనా వ్యయం ఐదు సంవత్సరాల నిర్వహణ ఖర్చులతో కలుపుకొని సుమారు రూ. 1072 కోట్లు. ఈ ప్రాజెక్టుకు యూనివర్సల్ సర్వీస్ ఆబ్లిగేషన్ ఫండ్ నిధులను సమకూరుస్తుంది.
ప్రభావం:
టెలికాం మౌలిక సదుపాయాల వృద్ధి ఆర్థిక మరియు సామాజిక అభివృద్ధితో ముడిపడి ఉందని స్పష్టమవుతోంది. ఉపాధి కల్పనలో టెలికమ్యూనికేషన్ కనెక్టివిటీ కీలకమైన పాత్రను పోషిస్తుంది.
ప్రస్తుతం క్యాబినెట్ ఆమోదంతో జలాంతర్గామి ఆప్టికల్ ఫైబర్ కేబుల్ కనెక్టివిటీ, అందించడం పెద్ద బ్యాండ్విడ్త్ను అందించడం ద్వారా లక్షద్వీప్ దీవులలో టెలికమ్యూనికేషన్ సదుపాయాన్ని బాగా మెరుగవుతుంది. జలాంతర్గామి కనెక్టివిటీ ప్రాజెక్టు పౌరుల ఇంటి వద్దనే ఈ-గవర్నెన్స్ సేవలను అందించడం, మత్స్య సంపద, కొబ్బరి ఆధారిత పరిశ్రమలు మరియు అధిక విలువ కలిగిన పర్యాటకం, టెలి-విద్య పరంగా విద్యా అభివృద్ధి మరియు ఆరోగ్య సంరక్షణ పరంగా టెలిమెడిసిన్ సౌకర్యాల నిమిత్తం కీలకంగా నిలువనుంది. ఇది వివిధ రాకల వ్యాపారాల స్థాపన, ఈ-కామర్స్
కార్యకలాపాలను పెంచడానికి, జ్ఞాన భాగస్వామ్యం కోసం విద్యా సంస్థలకు తగిన సహాయాన్ని అందించడానికి సహాయపడుతుంది. లక్షద్వీప్ దీవులు లాజిస్టిక్ సేవల కేంద్రంగా మారే అవకాశం ఉంది.
అమలు వ్యూహం & లక్ష్యాలు:
ప్రాజెక్ట్ అమలు ఏజెన్సీగా భారత్ సంచార్ నిఘమ్ లిమిటెడ్ను  మరియు టెలి కమ్యూనికేషన్స్ కన్సల్టెంట్ ఇండియా లిమిటెడ్ను  ఈ ప్రాజెక్టుకు టెక్నికల్ కన్సెల్టెంట్గాను వ్యవహరించానున్నాయి. టెలికమ్యూనికేషన్స్ విభాగానికి చెందిన యూనివర్సల్ సర్వీస్ ఆబ్లిగేషన్ ఫండ్కు టీసీఐఎల్ను సహయం చేయనుంది. ప్రాజెక్ట్ కింద ఉన్న ఆస్తుల యొక్క యాజమాన్యం డీఓటీ నిధుల సమీకరణ ఏజెన్సీ అయిన యుఎస్ఓఎఫ్ వద్ద ఉంటుంది. ఈ ప్రాజెక్టును మే 2023 నాటికి పూర్తి చేయాలని లక్ష్యంగా పెట్టుకున్నారు.
నేపథ్యం:
కేంద్రపాలిత ప్రాంతమైన లక్షద్వీప్ అనేక ద్వీపాల సమూహంగా అరేబియా సముద్రంలో ఉంది. ఇది భారతదేశానికి ఎంతో వ్యూహాత్మక ప్రాముఖ్యత కలిగిన ప్రాంతం. సురక్షితమైన, దృఢ మైన, నమ్మదగిన, సరసమైన టెలికాం సౌకర్యాలు ఈ ద్వీపాలలో నివసించే ప్రజలకు మరియు దేశం మొత్తానికి వ్యూహాత్మక కోణంలో చాలా ప్రాముఖ్యతను కలిగి ఉన్నాయి. ప్రస్తుతం లక్షద్వీప్కు టెలికాం కనెక్టివిటీని అందించే మాధ్యమం కేవలం ఉపగ్రహాల ద్వారా మాత్రమే అందుబాటులో ఉంది. ఇక్కడ బ్యాండ్విడ్త్ కేవలం 1 జీబీపీఎస్కు మాత్రమే పరిమితం చేయబడింది. డేటా సేవలను అందించడంలో బ్యాండ్విడ్త్ లేకపోవడం ఒక ప్రధాన అడ్డంకి. ఇది సమాజం యొక్క సమగ్ర వృద్ధికి ఈ-గవర్నెన్స్, ఈ-ఎడ్యుకేషన్, ఈ-బ్యాంకింగ్ మొదలైన వాటిని అందించడానికి ముందస్తు అవసరం. లక్షద్వీప్ దీవులలో టెలి-కమ్యూనికేషన్ సదుపాయాలను కల్పించడానికి ప్రభుత్వం కట్టుబడి ఉంది, జలాంతర్గామి ఆప్టికల్ ఫైబర్ కేబుల్లను లక్షద్వీప్ దీవులకు వేయడానికి సంబంధించిన ప్రణాళిక కొంతకాలంగా పరిశీలనలో ఉంది. లక్షద్వీప్ దీవులకు అధిక బ్యాండ్విడ్త్ కమ్యూనికేషన్ సౌకర్యంతో ఈ-గవర్నెన్స్ సేవలను బలోపేతం చేయడం మరియు డిజిటల్ ఇండియా దృష్టిని సాధించడం అనే జాతీయ లక్ష్యా సాధనకు దోహదం చేయనుంది.
ఆర్థిక మంత్రిత్వ శాఖ
కేంద్రప్రభుత్వరంగ సంస్థల పెట్టుబడి వ్యయంపై రెండవ సమీక్షా సమావేశం నిర్వహించిన - ఆర్ధికమంత్రి.
ఈ ఆర్ధిక సంవత్సరం  లో మూలధన వ్యయాన్ని సమీక్షించడానికి, కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్ ఈ రోజు న్యూఢిల్లీలో కేంద్ర పౌర విమానయానం, ఉక్కు మంత్రిత్వ శాఖల కార్యదర్శులు, రైల్వే బోర్డు చైర్మన్  తో పాటు, ఈ మంత్రిత్వ శాఖలకు చెందిన 7 కేంద్ర ప్రభుత్వ రంగ సంస్థల  చైర్మన్, మేనేజింగ్ డైరెక్టర్లతో, వీడియో కాన్ఫరెన్స్ నిర్వహించారు. కోవిడ్-19 మహమ్మారి నేపథ్యంలో ఆర్థిక వృద్ధిని వేగవంతం చేయడానికి ఆర్థిక మంత్రి వివిధ భాగస్వాములతో నిర్వహిస్తున్న సమీక్షా సమావేశాల పరంపరలో ఇది రెండవ సమావేశం.
2020-21 ఆర్థిక సంవత్సరానికి ఈ ఏడు కేంద్ర ప్రభుత్వ రంగ సంస్థలకూ కలిపి మొత్తం మూలధన వ్యయం లక్ష్యం 24,663 కోట్ల రూపాయలు. 2019-20 ఆర్థిక సంవత్సరంలో, ఈ ఏడు కేంద్రప్రభుత్వరంగ సంస్థలకు కలిపి మొత్తం మూలధన వ్యయం లక్ష్యం 30,420 కోట్ల రూపాయలు కాగా, సాధించినది 25,974 కోట్ల రూపాయలు, అంటే 85 శాతం. 2019-20 ఆర్థిక సంవత్సరం మొదటి త్రైమాసికంలో సాధించినది 3,878 కోట్ల రూపాయలు , కాగా, 2020-21 ఆర్థిక సంవత్సరం మొదటి త్రైమాసికంలో సాధించినది 3,557 కోట్ల రూపాయలు .
భారత ఆర్థిక వ్యవస్థ వృద్ధి పుంజుకోవడంలో సి.పి.ఎస్.ఈ. లు పోషించవలసి ముఖ్యమైన పాత్ర గురించి ఆర్ధిక మంత్రి ప్రస్తావిస్తూ, సి.పి.ఎస్.ఈ. లు తమ లక్ష్యాలను సాధించడానికి మెరుగైన పనితీరు కనబరచాలని ప్రోత్సహించారు మరియు 2020-21 ఆర్థిక సంవత్సరానికి వారికి అందించిన మూలధన వ్యయాన్ని సక్రమంగా, గడువు లోపల పూర్తిగా వినియోగించుకోవాలని సూచించారు. కోవిడ్-19 ప్రభావం నుండి దేశ ఆర్ధిక వ్యవస్థ కోలుకోవడానికి సి.పి.ఎస్.ఈ.ల మెరుగైన పనితీరు పెద్ద ఎత్తున సహాయపడుతుందని శ్రీమతి సీతారామన్ చెప్పారు.
2020-21 ఆర్థిక సంవత్సరం రెండవ త్రై మాసికం ముగిసే నాటికి మూలధన వ్యయంలో 50 శాతం వినియోగించే విధంగా సి.పి.ఎస్.ఈ.ల పనితీరును నిశితంగా పరిశీలించాలనీ, అందుకు తగిన ప్రణాళికలు రూపొందించాలనీ, కేంద్ర ఆర్థిక మంత్రి సంబంధిత కార్యదర్శులను, రైల్వే బోర్డు చైర్మన్ను కోరారు. పరిష్కరించని సమస్యలపై తక్షణ చర్యలు తీసుకోవడానికి వీలుగా వాటిని వెంటనే డి.ఈ.ఏ. / డి.పి.ఈ. / డి.ఐ.పి.ఏ.ఎమ్. లకు నివేదించాలని శ్రీమతి సీతారామన్ సూచించారు. సి.పి.ఎస్.ఈ. ల మూలధన వ్యయం నిర్వహణపై తాను ప్రతీ నెలా ఇటువంటి సమీక్షా సమావేశాలు నిర్వహిస్తానని ఆర్థిక మంత్రి చెప్పారు.
కేంద్ర ప్రభుత్వ రంగ సంస్థలు ఎదుర్కొంటున్న అవరోధాలను, ముఖ్యంగా కోవిడ్-19 మహమ్మారి కారణంగా ఎదురౌతున్న సమస్యలను ఈ సందర్భంగా చర్చించారు. అసాధారణ పరిస్థితి ఎదురైనప్పుడు, అసాధారణ ప్రయత్నాలు అవసరమనీ, సమిష్టి కృషితో, మనం మెరుగైన పనితీరును ప్రదర్శించడంతో పాటు, భారత ఆర్థిక వ్యవస్థ మెరుగైన ఫలితాలను సాధించడానికి కూడా అవి సహాయపడతాయని, ఆర్థిక మంత్రి పేర్కొన్నారు.
ప్రధాన మంత్రి కార్యాలయం
కోచి లో దేశం లోనే మొట్టమొదటివాటర్ మెట్రో ను ప్రశంసించిన ప్రధానమంత్రి
దేశం లో మొట్ట మొదటిసారి గా వాటర్ మెట్రో సేవ లు కోచి లో ఆరంభం కావడాన్ని ప్రధాన మంత్రి శ్రీ నరేంద్ర మోదీ ప్రశంసించారు.
నౌకాశ్రయాలు, నౌకాయానం మరియు జల మార్గాల మంత్రిత్వ శాఖ ట్వీట్ ను ప్రధాన మంత్రి శేర్ చేస్తూ,
‘‘ఈ అద్భుతమైనటువంటి కార్యసాధన కు గాను చాలా చాలా అభినందన లు. సంధానం దిశ లో ఇది ఒక ప్రశంసనీయమైనటువంటి ముందడుగు గా ఉన్నది; దీని తో గ్రీన్ గ్రోథ్ కు కూడా చాలా శక్తి లభిస్తుంది.’’ అని ఒక ట్వీట్ లో పేర్కొన్నారు.
కార్మిక, ఉపాధికల్పన మంత్రిత్వ శాఖ
హైదరాబాద్ లోని సనత్ నగర్ లో ఇఎస్ఐసి మెడికల్ కాలేజీలో కొత్త సేవల ప్రారంభం
హైదరాబాద్లోని ఇఎస్ఐసి మెడికల్ కాలేజీలో కార్మిక, ఉపాధి శాఖ మంత్రి  శ్రీ సంతోష్ కుమార్ గంగ్వార్, కేంద్ర హోం శాఖ సహాయ మంత్రి శ్రీ జి. కిషన్ రెడ్డి సంయుక్తంగా కొత్త సేవలు, సామగ్రిని జాతికి అంకితం చేశారు.
ప్రారంభించిన సేవలు, సామాగ్రి వివరాలు:
- ఇన్నోవేటివ్ పోర్టబుల్ పాయింట్ ఆఫ్ కేర్ ఆర్టిపీసీఆర్, కోవిడ్ రోగులకు ఉపయోగ సౌలభ్యం, వేగవంతమైన నమూనా ప్రాసెసింగ్ పరికరం.
- రిమోట్ హెల్త్ మానిటరింగ్ సిస్టమ్ - కోవిడ్ మరియు నాన్-కోవిడ్ రోగులకు కోవిడ్ బీప్ సేవలు, రిమోట్గా హృదయ స్పందన రేటు, రక్తపోటు, శరీర ఉష్ణోగ్రత, శ్వాసకోశ రేటు మరియు ఆక్సిజన్ సంతృప్తిని కొలవడానికి సమగ్రంగా దేశీయంగా అభివృద్ధి చేసిన ఫిజియోలాజికల్ పారామీటర్ పర్యవేక్షణ వ్యవస్థ. అన్ని పారామితులను ఏకకాలంలో ఇచ్చే ధరించగలిగే పరికరంలో ఇది మొదటిది. రోగులు ధరించడానికి సౌలభ్యంగా ఉండడమే కాకుండా రికార్డింగ్ స్వయంచాలకంగా యాప్, గేట్వేలో సేవ్ చేయబడుతుంది. రక్తపోటును కొలవడానికి పరికరాన్ని వైద్యులు రిమోట్గా నియంత్రించవచ్చు
- నవ జాత శిశువుల కోసం కోవిడ్ సురక్షిత ఇంక్యుబేటర్లు, ఇప్పటికే ఉన్న ఇంక్యుబేటర్లను కొన్ని మార్పులు చేయడం ద్వారా దేశీయంగా అభివృద్ధి చేయబడ్డాయి.
- 50 డయాలసిస్ పడకలతో 24 గంటలూ డయాలసిస్ సేవలు: ఈ ఆసుపత్రికి అనుసంధానించబడి సుమారు 600 డయాలసిస్ రోగులు ఉన్నారు, వీరిని గతంలో ప్రైవేట్ ఆసుపత్రులకు రిఫర్ చేసేవారు. మహమ్మారి సమయంలో, రిఫెరల్ మరియు రవాణా, సార్స్-కోవ్-2 సంక్రమణ ప్రమాదాన్ని పెంచాయి. అందువల్ల, డయాలసిస్ సేవలను ప్రారంభించడంతో, హైదరాబాద్లోని అన్ని ఇఎస్ఐసి బీమా చేసిన వ్యక్తులు మరియు లబ్ధిదారులకు డయాలసిస్ సేవలు ఈ ఆస్పత్రులోనే లభిస్తాయి.
బీమా చేసిన కార్మికులతో పాటు కోవిడ్ -19 రోగులకు తన సేవలను అందించడానికి హైదరాబాద్ లోని సనత్ నగర్ లోని ఇఎస్ఐసి మెడికల్ కాలేజీ చేపట్టిన కృషిని కార్మిక మంత్రి ప్రశంసించారు. ఇప్పటివరకు, ఈ మెడికల్ కాలేజీ 50,000 కి పైగా కోవిడ్ నమూనాలను పరీక్షించింది. ఇఎస్ఐసి మెడికల్ కాలేజీ డీన్ డాక్టర్ శ్రీనివాస్ మెడికల్ కాలేజీ, హాస్పిటల్లో లభించే వివిధ సౌకర్యాల గురించి ప్రముఖులకు వివరించారు.
ప్రధాన మంత్రి కార్యాలయం
శిక్షణ పొందిన ఐపిఎస్ అధికారుల తో మాట్లాడనున్న ప్రధాన మంత్రి
సర్దార్ వల్లభ్ భాయి పటేల్ జాతీయ పోలీస్ అకాడమి  లో జరిగే దీక్షాంత్ పరేడ్ కార్యక్రమం లో భాగం గా ప్రధాన మంత్రి శ్రీ నరేంద్ర మోదీ శిక్షణ పొందిన ఐపిఎస్ అధికారులతో 2020 సెప్టెంబర్ 4వ తేదీ శుక్రవారం ఉదయం 11 గంటలకు వీడియో కాన్ఫరెన్స్ మాధ్యమం ద్వారా మాట్లాడనున్నారు.
అకాడమి లో 42 వారాల పాటు సాగిన 28 మంది మహిళా అధికారులతో సహా మొత్తం 131 మంది ఐపిఎస్ ప్రొబేషనర్లు ఒకటో దశ ప్రాథమిక కోర్సు ను పూర్తి చేశారు.
వారు ముస్సోరీ లోని లాల్ బహాదుర్ శాస్త్రి జాతీయ పరిపాలన అకాడమి లోను, తెలంగాణ లోని హైదరాబాద్ లో గల డాక్టర్ మర్రి చెన్నారెడ్డి మానవ వనరుల అభివృద్ధి సంస్థ లోను ఇతర సర్వీసులైన ఐఎఎస్, ఐఎఫ్ఎస్ లతో పాటే తమ ప్రాథమిక కోర్సు ను ముగించిన తరువాత 2018 డిసెంబర్ 17వ తేదీ నాడు ఈ అకాడమీ లో చేరారు.
ఎస్ విపి, ఎన్ పిఎ లో ప్రాథమిక కోర్సు శిక్షణ క్రమం లో, న్యాయ శాస్త్రం, దర్యాప్తు, న్యాయ-వైద్య శాస్త్రం, నాయకత్వం, నిర్వహణ, నేర విచారణ శాస్త్రం, ప్రజా వ్యవస్థ & అంతర్గత భద్రత, నీతి శాస్త్రం, మానవ హక్కులు, ఆధునిక భారతదేశం లో పౌర రక్షణ, ఫీల్డ్ క్రాఫ్ట్, వ్యూహరచన, ఆయుధ ప్రయోగ సంబంధ శిక్షణ తో పాటు తుపాకి కాల్పుల వంటి వివిధ ఇన్ డోర్ సబ్జెక్టులో, అవుట్ డోర్ సబ్జెక్టుల లో శిక్షణను ఇవ్వడం ద్వారా నేర్పరితనాన్ని గురించి ప్రొబేషనర్లకు బోధించారు.
నూతన మరియు పునరుత్పాదక శక్తి మంత్రిత్వ శాఖ
పవన శక్తి ద్వారా జరిగే విద్యుత్ ఉత్పత్తిలో వినియోగించే వస్తు సామగ్రిలో 70 శాతానికి పైగా భారత్ లోనే తయారీ
పవన విద్యుత్ ప్రాజెక్టులకు ఉత్పత్తి ఆధారిత ప్రోత్సాహకాలు 
పవన శక్తి విద్యుత్ జెనెరేటర్ల విడి భాగాలకు కస్టమ్ డ్యూటీపై రాయితీ
అనుమతి ఉన్న మోడళ్ళు, తయారీదారుల జాబితాను ప్రభుత్వం ఖరారు చేసింది. ఈ జాబితాలో ఉన్న తయారీదారులే పవన శక్తి విద్యుత్ ప్రోజెక్టుల స్థాపించడానికి అనుమతి ఉంటుంది. 70 శాతానికి పైగా పరికరాలు భారత్ లోనే తయారవుతున్నాయి. దేశంలో పవన శక్తితో సహా పునరుత్పాదక ఇంధన శక్తిని ప్రోత్సహించడానికి ప్రభుత్వం అనేక చర్యలు తీసుకుంది.
- ఆటోమేటిక్ రూట్ కింద విదేశీ ప్రత్యక్ష పెట్టుబడులను  100 శాతం వరకు అనుమతిస్తోంది,
- 2025 జూన్ 30 లోగా ప్రారంభించాల్సిన ప్రాజెక్టుల కోసం సౌర, పవన విద్యుత్తును అంతర్-రాష్ట్ర అమ్మకం కోసం ఇంటర్ స్టేట్ ట్రాన్స్మిషన్ సిస్టమ్  చార్జీల రద్దు,
- 2022 సంవత్సరం వరకు పునరుత్పాదక కొనుగోలు బాధ్యత  కోసం ట్రాజెక్టరీ ప్రకటన,
- ప్లగ్ అండ్ ప్లే ప్రాతిపదికన ఆర్ఈ డెవలపర్లకు భూమి, ట్రాన్స్మిషన్ అందించడానికి అల్ట్రా మెగా రెన్యూవబుల్ ఎనర్జీ పార్క్లను ఏర్పాటు చేయడం,
- కొత్త ప్రసార మార్గాలను వేయడం, పునరుత్పాదక శక్తిని పూర్తి స్థాయిలో వినియోగించడానికి కొత్త సబ్ -స్టేషన్ సామర్థ్యాన్ని అందుబాటులోకి తేవడం,
- పెట్టుబడులను ఆకర్షించడానికి మరియు సులభతరం చేయడానికి ప్రాజెక్ట్ డెవలప్మెంట్ సెల్ ఏర్పాటు,
- గ్రిడ్ కనెక్టెడ్ సోలార్ పివి మరియు విండ్ ప్రాజెక్టుల నుండి విద్యుత్ సేకరణ కోసం టారిఫ్ ఆధారిత పోటీ బిడ్డింగ్ ప్రక్రియ కోసం ప్రామాణిక బిడ్డింగ్ మార్గదర్శకాలు.
- ఆర్ఈ జనరేటర్లకు పంపిణీ లైసెన్సుల ద్వారా సకాలంలో చెల్లింపును నిర్ధారించడానికి లెటర్ ఆఫ్ క్రెడిట్  లేదా ముందస్తు చెల్లింపుల మేరకు విద్యుత్ విడుదల చేయాలని ప్రభుత్వం ఆదేశాలు జారీ చేసింది.
- ఆర్ఈ ప్రాజెక్టుల అమలు, ఆపరేషన్ మరియు నిర్వహణ కోసం నైపుణ్యం కలిగిన సిబ్బందిని అందుబాటులోకి తేవడానికి నైపుణ్య అభివృద్ధి కార్యక్రమాలను నిర్వహించడం.
- పై వాటితో పాటు, పవన శక్తిని ప్రోత్సహించడానికి ఈ క్రింది చర్యలు ప్రత్యేకంగా తీసుకుంటున్నారు:
- పవన విద్యుత్ జనరేటర్ల తయారీకి అవసరమైన కొన్ని భాగాలపై రాయితీలో కస్టమ్ డ్యూటీ మినహాయింపు.
- 31 మార్చి 2017 న లేదా అంతకు ముందు ప్రారంభించిన పవన ప్రాజెక్టులకు జనరేషన్ ఆధారిత ప్రోత్సాహకం  అందిస్తారు.
- చెన్నైలోని నేషనల్ ఇన్స్టిట్యూట్ ఆఫ్ విండ్ ఎనర్జీ ద్వారా పవనశక్తి వనరుల అంచనా, సంభావ్య సైట్ల గుర్తింపుతో సహా సాంకేతిక మద్దతు.
పవన వనరు అత్యంత ప్రత్యేకమైనది, దాని వాణిజ్యపరంగా వెలికి తీసే సామర్థ్యం ఏడు రాష్ట్రాల్లో మాత్రమే అందుబాటులో ఉంది, అవి: ఆంధ్రప్రదేశ్, గుజరాత్, తమిళనాడు, మధ్యప్రదేశ్, మహారాష్ట్ర, రాజస్థాన్, కర్ణాటక. ప్రాజెక్ట్ సాంకేతిక-ఆర్థిక సాధ్యత ఆధారంగా ప్రైవేట్ డెవలపర్లు పవన విద్యుత్ ప్రాజెక్టులను ఏర్పాటు చేస్తారు.
20,000 మెగావాట్ల సంచిత సామర్థ్యం కలిగిన పవన విద్యుత్ ప్రాజెక్టులను ఏర్పాటు చేయడానికి టెండర్లను దేశంలోని వివిధ కేంద్ర, రాష్ట్ర సంస్థలు ఆహ్వానించాయి, వీటిలో 14,332 మెగావాట్ల ప్రాజెక్టులకు అనుమతి లభించింది. 30.06.2021 నాటికి దేశంలో 39,486 మెగావాట్ల సామర్థ్యం గల పవన విద్యుత్ ప్రాజెక్టులను ఏర్పాటు చేశారు
ఈ సమాచారాన్ని కేంద్ర విద్యుత్, పునరుత్పాదక ఇంధన శాఖ మంత్రి శ్రీ ఆర్.కె.సింగ్ ఈ రోజు లోక్సభలో లిఖితపూర్వక సమాధానంలో వివరించారు.
ప్రధాన మంత్రి కార్యాలయం
ఏశియాన్ గేమ్స్2022 లో మెన్స్ కనూ డబల్ 1000 మీటర్ ల ఈవెంట్ లో కంచు పతకాన్ని శ్రీ అర్జున్ సింహ్మరియు శ్రీ సునీల్ సింహ్ గెలిచినందుకు సంతోషాన్ని వ్యక్తం చేసిన ప్రధాన మంత్రి
హాంగ్ ఝోవు లో జరుగుతున్న ఏశియాన్ గేమ్స్ 2022 లో మెన్స్ కనూ డబల్ 1000 మీటర్ ల పోటీ లో శ్రీయుతులు అర్జున్ సింహ్ మరియు సునీల్ సింహ్ సలామ్ లు కాంస్య పతకాన్ని గెలిచిన సందర్భం లో ప్రధాన మంత్రి శ్రీ నరేంద్ర మోదీ వారి కి అభినందనల ను తెలియ జేశారు.
ప్రధాన మంత్రి ఎక్స్ మాధ్యం లో ఒక సందేశాన్ని నమోదు చేస్తూ, అందులో -
‘‘ఏశియాన్ గేమ్స్ లో మెన్స్ కనూ డబల్ 1000 మీటర్ ల పోటీ లో కాంస్య పతకాన్ని గెలిచినందుకు శ్రీ అర్జున్ సింహ్ కు మరియు శ్రీ సునీల్ సింహ్ సలామ్ కు ఇవే అభినందన లు.
వారు వారి యొక్క విశిష్టమైన ప్రదర్శన తో మరియు దృఢ సంకల్పం తో దేశ ప్రజలు గర్వపడేటట్లుగా చేశారు. వారు లక్షల కొద్దీ యువ భారతీయుల కు కలల ను అనుసరిస్తూ పోయి మరి క్రీడల లో రాణించేందుకు ప్రేరణ ను కూడా ఇచ్చారు.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 211.66 కోట్ల డోసులు  అందించారు
గత 24 గంటల్లో 26,53,964 డోసులు అందించారు
దేశవ్యాప్త క్రియాశీల కేసుల సంఖ్య 86,591
మొత్తం కేసుల్లో క్రియాశీల కేసులు 0.19%
ప్రస్తుత రికవరీ రేటు 98.62%
గత 24 గంటల్లో 9,999 మంది కోలుకున్నారు. దీంతో, కోలుకున్నవారి మొత్తం సంఖ్య 4,37,93,787 కు పెరిగింది.
గత 24 గంటల్లో 9,436 కొత్త కేసులు నమోదయ్యాయి.
రోజువారీ పాజిటివిటీ రేటు 2.93%
వారపు పాజిటివిటీ రేటు 2.70%
గత 24 గంటల్లో చేసిన 3,22,551 కొవిడ్ పరీక్షలతో కలిపి ఇప్పటివరకు 88.50 కోట్ల పరీక్షలు చేశారు.
ప్రధాన మంత్రి కార్యాలయం
మొజాంబిక్లో ‘భారత్ తయారీ’ రైలులో విదేశాంగ శాఖ మంత్రి ప్రయాణం
‘భారత్లో తయారీ కార్యక్రమం’ ప్రగతిపై ప్రధానమంత్రి ప్రశంస
‘భారత్లో తయారీ కార్యక్రమం' ప్రగతి పథంలో సాగుతుండటంపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు. కాగా, మొజాంబిక్ పర్యటనలో భాగంగా భారత విదేశాంగశాఖ మంత్రి శ్రీ ఎస్.జైశంకర్ మాపుటో నుంచి మచావా నగరం దాకా ఆ దేశ రవాణా శాఖ మంత్రితో కలసి భారత్ తయారీ రైలులో ప్రయాణించారు. ఈ విషయాన్ని ఆయన ఒక ట్వీట్ ద్వారా పంచుకోగా, ప్రధానమంత్రి దానిపై స్పందించారు.
ఈ మేరకు పంపిన సందేశంలో:
“ఇది భారతీయులందరికీ ఆనందం కలిగించే విషయం! అంతర్జాతీయంగా భారత్లో తయారీ కార్యక్రమం @makeinindia ముందంజ ఇలాగే కొనసాగుతుంది” అని ప్రధానమంత్రి పేర్కొన్నారు.
రక్షణ మంత్రిత్వ శాఖ
ఐఎన్ఎస్ తిర్ లో విదేశీ పర్యటన ముగించుకు వచ్చిన ఎన్సిసి కేడెట్లు
భారత నౌకాదళంలో దక్షిణ నావికాదళ కమాండ్  కి చెందిన కాడెట్ల శిక్షణ నౌక ఐఎన్ఎస్ తిర్ , దేశంలోని వివిధ ప్రాంతాలకు చెందిన 14 నౌకాదళ విభాగం ఎన్సిసి కేడెట్లతో ఫస్ట్ ట్రైనింగ్ స్క్వాడ్రన్ కింద విదేశాలలో పర్యటించి కోచికి తిరిగి చేరుకుంది.
(ఎన్సిసి కేడెట్లు 2020ఫిబ్రవరి 29న ఐఎన్ ఎస్ తిర్ లో బయలుదేరి వెళ్లారు. వీరికి సముద్రంలో జీవితం ఏ విధంగా ఉంటుందన్న విషయమై ఒక నిర్దష్ట పద్ధతిలో శిక్షణ నిచ్చి భారత నౌకా దళ పాత్రపై వారికి అవగాహన కల్పించారు. కేడెట్లు ఉత్సాహంగగా నౌకలో అన్ని కార్యకలాపాలలో పాల్గొన్నారు. ఈ నౌక కమ్యూనిటీ ఔట్ రీచ్ కార్యక్రమంలో భాగంగా మారిషస్,పోర్ట్ లూయీస్లోని ఒక వృద్ధాశ్రమాన్ని ఎన్సిసి కేడెట్లు సందర్శించారు . ఈ సందర్భంగా కేడెట్లు ల చూపిన ఆదరణకు వృద్ధాశ్రమంలోని వారి నుంచి వీరు అభినందనలు అందుకున్నారు. కోవిడ్ -19 కారణంగా ఇతరులను కలుసుకుని సంభాషించడాన్నిపరిమితం చేయడం జరిగింది. భారత నౌకాదళ అధికారులు, విదేశీ సముద్ర యానం చేసే వారు, మాల్దీవులు, సీచెల్స్, బంగ్లాదేశ్, శ్రీలంక , మయన్మార్ లనుంచి వచ్చి ఈ నౌకలోనే ఉన్న శిక్షణార్థులతో వీరు మాట్లాడి ఎన్నో విషయాలు తెలుసుకున్నారు.
కోవిడ్ 19 మహమ్మారి కారణంగా 1 టిఎస్ నౌకల విదేశీ పర్యటనలను కుదించారు. ఈ నౌకలు సముద్రంలోనే క్వారంటైన్ కాలాన్ని పూర్తి చేసుకుని 2020 ఏప్రిల్ 4న తిరిగి హార్బర్కు చేరుకున్నాయి. నౌకలలో సామాజిక దూరం పాటించడం ఆచరణ సాధ్యం కాదు కనుక నౌక మొత్తాన్ని, అందులోని వారిని అందరినీ క్వారంటైన్లో ఉంచారు. నౌక సిబ్బంది, ఎన్సిసి కేడెట్లు ముందస్తు జాగ్రత్త చర్యలలో భాగంగా హార్బర్లో 14 రోజుల అదనపు క్వారంటైన్లో ఉన్నారు.